Boeing 747

Boeing 747 je širokotrupni četvoromotorni avion sa dvjema palubama namijenjen izuzetno dugim linijama (osim verzije 747SR-Short Range). Prodavan je u 6 osnovnih verzija: 100, 200, SR, SP, 300 i 400, od kojih je samo posljednja još uvijek u proizvodnji. Boeing je nedavno pustio u prodaju 2 nove verzije, 747-8I i 747-8F, koje su počele sa proizvodnjom od 2008 i zamijenile 747-400 verzije.

 Historija 
Boeing je sredinom šezdesetih godina prošlog vijeka radio na velikom transportnom avionu za američku vojsku, ali je izgubio utrku s Lockheedom i njegovim C-5. Međutim, iskustvo stečeno u razvoju velikog aviona pretočio je u Boeing 747, pošto se u aviosaobraćaju pojavila potreba za interkontinentalnim avionom velikog kapaciteta.

Prvi let izvršen je 9. februara 1969, a prvi komercijalni let u januaru 1970. u bojama Pan-Ama. Iz prvobitnog 747-100 ubrzo je nastala verzija 727-200B s većim kapacitetom i snažnijim motorima, koja je poletjela u oktobru 1970. u bojama KLM-a, kao i verziji 747-200F za teretni prijevoz, 747-200SR za kratke relacije s velikim brojem putnika i 747-200C (kombi) za kombinirani prevoz putnika i tereta.

U novembru 2005. Boeing je pustio u prodaju 2 nove verzije ovog aviona koje nose oznake 747-8I (Intercontinental) i 747-8F (Freight). Ove 2 nove verzije prvi će put imati produženi trup i na njima će biti primijenjene mnoge nove tehnologije razvijane prije svega za novi Boeing 787.

Boeing 747 prepoznatljiv je avion koji je umnogome doprinio daljnjem razvoju interkontinentalnih letova, a i danas mu je nadimak "Kralj neba".

 Tehnički podaci 
 747-100 747-200 747SR 747SP 747-300 747-400 747-400ER 747-8I 747-8F Dužina   70,6 m  70,6 m 70,6 m  56,3 m 70,6 m 70,6 m  70,6 m 74,3 m  75,7 m Visina  19,3 m  19,3 m  19,9 m  19,9 m 19,3 m  19,4 m  19,4 m 19,4 m  19,4 m Raspon krila  59,6 m  59,6 m  59,6 m  59,6 m 59,6 m 60,4 m  60,4 m 68,5 m  68,5 m Kapacitet
3 klase 397¹  397² 550³ 316  416 416 416  450 - Maksimalna
težina 333.400 kg  374.850 kg  272.155 kg 317.515 kg 374.850 kg 396.895 kg 412.770 kg 435.000 kg 422.000 kg Brzina  907 km/h 907 km/h 907 km/h  980 km/h 910 km/h 912 km/h  912 km/h 920 km/h  920 km/h Dolet  9.800 km  12.700 km  ?  15.400 km 12.400 km 13.450 km  14.205 km 14.815 km  8.260 km Prvi let  1969 1970 1973  1974 1982 1988  2002 2008  2008

¹ U pripremi

² SUD (Stretched Upper Deck - produžena gornja paluba) verzije imaju od 32 do 69 % veći kapacitet.

³ Dostupan samo u verziji sa jednom klasom.

 Također pogledajte 
 Airbus A380
 Antonov An-124
 Lockheed C-5 Galaxy

 Vanjski linkovi 

 Službena web stranica 
 https://simpleflying.com/why-boeing-747-wont-be-retired-anytime-soon/.

Kategorija:Avijacija
Kategorija:Avioni
Kategorija:Boeing
Kategorija:Putnički avioni